cyanic-selkie/wikianc huggingface dataset:
উদারতাবাদী নারীবাদ
নরওয়েজীয় নারী অধিকার সংগঠন
১৯৮৪ সালে, তৎকালীন ক্ষমতায় থাকা লিবা‌রেল পা‌র্টি (যা তার প‌রের বছর ৬৩.৪% ভোট পায়) এর সমর্থনে নরওয়েজীয় নারী অ‌ধিকার সংগঠন (এনকেএফ) গ‌ঠিত হওয়ার পর থে‌কে থে‌কে নরও‌য়ে‌তে ঐ‌তিহ‌্যগতভা‌বে সরকার কর্তৃক উদারতাবাদী নারীবাদীদের সমর্থন র‌য়ে‌ছে র‌য়ে‌ছে‌। সংগঠন‌টির প্রতিষ্ঠাতা হি‌সে‌বে ছি‌লেন ৫ জন নরওয়েজীয় প্রধানমন্ত্রী এবং তা‌দের সা‌থে বিবা‌গের সম্প‌র্কে থাকা নরও‌য়ে এ‌র প্রথম‌দি‌কের কিছু নেতা। নারীবা‌দের প্রথম তর‌ঙ্গ থে‌কে সৃষ্ট এই সংগঠন‌টি উদারতাবাদী কাঠা‌মোর ম‌ধ্যে আইনী এবং রাজ‌নৈ‌তিক পুর্নগঠ‌নের মাধ‌্যমে নারী এবং মে‌য়ে‌দের মানবা‌ধিকার এবং লিঙ্গ সমতা উন্নীত ক‌রে। ১৯৮৪ সাল থে‌কে লিঙ্গ সমতা সংক্রান্ত সরকা‌রের সরকা‌রের পত্র বা আইন তৈরি‌তে সংগঠন‌টির বি‌শেষ গুরুত্ব র‌য়ে‌ছে। ১৯৭০ এর দশ‌কে, লিঙ্গ সমতার সমর্থনে যু‌ক্তি উপস্থাপন‌কে পেশায় রূপান্ত‌রিত করার মাধ‌্যমে ক‌রার মাধ‌্যমে সরকার সংগঠন‌টির আদর্শ (সমতা) নিজস্ব আদর্শ হি‌সে‌বে গ্রহণ ক‌রে এবং এনএফ‌কে এর প্রস্তাবনা অনুযায়ী, আইন তৈ‌রি এবং লিঙ্গ সমতা ওমবাড সহ সরকারী প্রতিষ্ঠান গঠন করা হয়। লিঙ্গ সমতা উন্নীত করার জন্য এনকেএফ এর সাবেক সভাপতি এবং প্রথম লিঙ্গ সমতা ওমবাড, এভা কালসাড এর মতো গুরুত্বপূর্ণ এনকেএফ এর সদস্যরা সরকারের নতুন সংগঠনগুলো গঠন করে এবং সেগুলোর নেতৃত্ব দান করেন। এনকেএফ এর নারীবাদী ঐতিহ্যকে প্রায়ই নরওয়ে এর রাষ্ট্রীয় নারীবাদ বলে অভিহিত করা হয়। “রাষ্ট্রীয় নারীবাদ” কথাটির প্রথম ব্যবহার করেন হেলগা হানর্স। যদিও ১৯ শতকের প্রগতিশীল উদারতাবাদ থেকে এর সৃষ্টি, কিন্তু নরওয়েজীয় উদারতাবাদী নারীবাদীরা আধূনিক দল-রাজনৈতিক দিক থেকে, শুধু উদারতাবাদে সীমাবদ্ধ নয় এবং এনকেএফ সমাজ গণতান্ত্রিক লেবার পার্টি সহ মধ্য বাম থেকে মধ্য ডান গনতান্ত্রিক সীমার প্রতিনিধিত্ব করে।
সমান অধিকার সংশোধনী
যুক্তরাষ্ট্রের উদারতাবাদী নারীবাদীদের অনেকে মনে করতেন যে, বেতন, কাজের সুযোগ, রাজনৈতিক কাঠানো, সামাজিক নিরাপত্তা এবং শিক্ষায় নারীদের প্রতি সাম্যতা যুক্তরাষ্ট্রের সংবিধান কর্তৃক নিশ্চিত করা প্রয়োজন।
নারীদের ভোটাধিকার অর্জনের ৩ বছর পরে, রিপাবলিকান সিনেটর, চালর্স কার্টিস কার্টিস এবং রিপাবলিকান প্রতিনিধি, ডেনিয়েল রিড অ্যানথোনি জুনিয়ার সংসদে সমান অধিকার সংশোধনী (ইআরএ) তুলে ধরেন। এটির মতে, এক লিঙ্গের ভিত্তিতে নাগরিক অধিকার অগ্রহ্য করা যাবে না। এর লেখক ছিলেন জাতীয় নারী দলের প্রধান, অ্যালাইস পোল, যিনি ভোটাধিকার আন্দোলনে নেতৃ্ত্ব দিয়েছিলেন। অ্যালাইস এর চেষ্টায় সংশোধনীটি সংসদের প্রতিটা সেশনে তুলে ধরা হয়, কিন্তু তা ১৯৪৬ সালে, উভয় প্রতিনিধি সভায় গোপন করা হয়। সিনেটে কর্তৃক এটি অল্প ভোটে পরাজিত হয়। ১৯৭০ সালে, ফেব্রুয়ারি মাসে, ইআরএ সম্পূর্ণ সংসদকে শুনতে দিতে হবে এই দাবিতে জাতীয় নারী সংগঠনের সংবিধানিক সংশোধীর উপর যুক্তরাষ্ট্রের সিনেট এর উপর-পরিষদের শুনানিতে বাধা প্রদান করে। সেই বছরের মে মাসে সিনেটর, বার্চ বায় এর অধীনে ইআরএ এর উপর শুনানী শুরু হয়। জুন মাসে, মার্থা গ্রিফিস কর্তৃক বরখাস্তের আবেদনের কারণে ইআরএ অবশেষে সভার আইন সভা থেকে বর্জিত হয়। ১৯৭২ সালের মার্চ মাসে, ইআরএ কোনো পরিবর্তন ছাড়াই সম্পূর্ণ সম্পূর্ণ সিনেট কর্তৃক ৮৪-৮ ভোটে গৃহীত হয়। সিনেটর, স্যান এরভিন এবং প্রতিনিধি, এমানুয়েল সেলার আনুষ্ঠানিক স্বীকৃতির জন্য ৭ বছরের একটি সময় সীমা প্রদান করতে সফল হয়। তারপর ইআরএ কে প্রতিটা স্টেট এ সম্মতির জন্য পাঠানো হয়, কিন্তু আইনে পরিণত হওয়ার জন্য প্রয়োজনীয় পরিমাণ স্টেট এ তা গৃহীত হয় না (৩৮)। ১৯৭৮ সালে, সংসদ ৭ বছর সময় সীমার সাথে আরও ৩ বছরের সময় সীমা বৃদ্ধি করে, কিন্তু তারপরও তা প্রয়োজনীয় সংখ্যক স্টেট এ গৃহীত হয় না।
যেসব স্টেট এর আইন সভা ইআরএ এর প্রতি সবচেয়ে বিরোধিতা করে সেগুলো ছিল: ইউটা, ফ্লোরিডা, ইলিনয়. নর্থ ক্যারোলাইনা এবং ওক•লাহোমা। জাতীয় নারী সংগঠনের মতে, ইআরএ পাসের ক্ষেত্রে সবচেয়ে বড় বাধা হিসেবে ছিল আইনসভাগুলোতে লিঙ্গ এবং জাতিগত ভারসাম্যহীনতা। ১৯৮২ সালে, আফ্রিকান-আমেরিকান নারীদের প্রতি ৩ জনে ২ জন এবং ৫০% সাদা বর্ণের পুরুষ ইআরএ এর পক্ষে ভোট দেয়।
ইক্যুইটি নারীবাদ
১৯৮০ এর দশকের উদারতাবাদী নারীবাদ থেকে ইক্যুইটি নারীবাদের উৎপত্তি ঘটে, যা হলো বিশেষভাবে এক ধরনের প্রচলিত উদারতাবাদ, স্বাধীনতাবাদী নারীবাদ। এটি ব্যাপক সামাজিক পরিবর্তনের পরিবর্তে আইন সমান স্বাধীনতা এবং অধিকার এর অধীনে সাম্যতার উপর জোর দেয়।
স্ট্যানফোর্ড এনসাইক্লোপিডিয়া অফ ফিলোসফি ওয়েন্ডি ম্যাকএলরোয়, জোয়ান কেনেডি টেইলর, ক্যাথি ইয়াং, রিতা সিমোন, কেটি রোপি, ডায়ানা ফুর্সতগোত রোথ, ক্রিস্টিনা স্টোলবা এবং ক্রিস্টিনা হোফ সোমারসকে ইক্যুইটি নারীবাদী হিসেবে অভিহিত করেছে। বিবর্তনীয় মনোবিজ্ঞান, স্টিভেন পিংকারকে অর্ধ-ইক্যুইটি নারীবাদী বলে অভিহিত করেছে। তার মতে, এটি একটি মতবাত, যা মনোবিজ্ঞান এবং জীববিজ্ঞানের কোনো গবেষণামূলক বিষয় সম্পর্কে কোনো অঙ্গিকার করে না। ব্যারি খুলে বলেন যে, জেন্ডার নারীবাদের পরিবর্তে ইক্যুইটি নারীবদের বিবর্তনীয় মনোবিজ্ঞানের সাথে সম্পর্কিত।
প্রধান সমালোচনা
উদারতাবাদী নারীবাদের সমালোচকদের মতে, এর ব্যক্তিবাদী চিন্তার কারণে কিসের মধ্যে নারীদের প্রতি অসুবিধাজনক সামাজিক গঠন এবং প্রথা অন্তর্নিহিত আছে তা নির্ণয় করা কঠিন। তাদের মতে, নারীরা পুরুষের উপর নির্ভরশীল না হলেও, তারা পিতৃতন্ত্রের উপর নির্ভরশীল। তারা বিশ্বাস করেন যে, নারী ভোটাধিকারের মতো প্রাতিষ্ঠানিক পরিবর্তনগুলো নারীদের মুক্তিতে গুরুত্বপূর্ণ নয়।
উদারতাবাদী নারীবাদের আরও প্রচলিত একটি সমালোচনা হলো যে, এটি একটি গবেষণা হিসেবে, নারীকে পুরুষে “পরিণত” করতে অতিরিক্ত মনোযোগ প্রদান করে, আর এর মাধ্যমে এটি নারীদের ঐতিহ্যগত গুরুত্বকে অবমূল্যায়ন করে। যুক্তরাষ্ট্রের একজন আইনজীবি, লেখক এবং সমাজকর্মী চরমপন্থি নারীবাদী, ক্যাথরিন এ. ম্যাককিনন উদারতাবাদী নারীবাদের সমালোচনা করেন। তিনি একজন লিঙ্গ বৈষম্য বিষয়ক বিশেষজ্ঞ এবং যৌন হয়রানি এবং লিঙ্গ বৈষম্যের সঙ্গ সংক্রান্ত বিষয়গুলোর সাথে জড়িত ছিলেন। তিনি অন্যান্য চরমপন্থি নারীবাদীদের মতো, উদারতাবাদকে নারীবাদের সাথে অসঙ্গতিপূর্ণ হিসেবে বিবেচনা করেন, কারণ “উদারতাবাদ নারীদের বর্তমানে বিষাক্তভাবে তৈরি পাইয়ের একটি অংশ প্রদান করে”।
বেল হুকের প্রধান সমালোচনা হলো যে, উদারতাবাদী নারীবাদের দর্শনগুলো একই শ্রেণির পুরুষের প্রেক্ষিতে সমতার প্রতি বেশি জোর দেয়। তার মতে, “শোষণের সাংস্কৃতিক ভিত্তি” সেক্ষেত্রে সবচেয়ে বড় বাধা, যা উদারতাবাদী নারীবাদী এড়িয়ে যায়।
হোয়াইট ওমেন’স বার্ডেন
উদারতাবাদী নারীবাদের আরেকটি সমালোচনা হচ্ছে এটিতে “হোয়াইট ওমেন বার্ডেন” বা হোয়াইট সেভিয়র সমস্যা বিদ্যমান। “হোয়াইট ওমেন’স বার্ডেন” কথাটি “দ্য হোয়াইট মেন’স বার্ডেন” কথাটি থেকে এসেছে। কালো বর্ণের নারীবাদীরা এবং ঔপনিবেশিক পরবর্তী নারীবাদীদের মতে, প্রচলিত উদারতাবাদী নারীবাদ শুধু মধ্যবিত্ত, বিষমকামী এবং সাদা বর্ণের নারীদের মনোভাবকে উপস্থাপন করে এবং সকল জাতি, শ্রেণি এবং সংস্কৃতির নারীদের অস্তিত্ব মূল্যায়ন করতে ব্যার্থ হয়েছে। আর এ কারণে, সাদা বর্ণের উদারতাবাদী নারীবাদীরা হোয়াইট সেভিয়র সমস্যাগুলোর প্রতিফলন ঘটায়। তারা সংখ্যাগরিষ্ঠ সমাজের বাহিরের নারীদের বুঝতে পারেন না, কিন্তু নিজেদের নারীবাদের আদর্শ তাদের গ্রহণ করতে উদ্ভুদ্ধ করার মাধ্যমে তাদের “সাহায্য” বা “বাঁচানোর” চেষ্টা করেন। এ ধরনের সমালোচকদের মতে, উদারতাবাদী নারীবাদ অন্যান্য বর্ণের বা একাধিক জাতীগত পটভূমির নারীদের মধ্যে শোষনের বিভিন্ন উৎস সহ যে ক্ষমতা চক্র কাজ করে তা বুঝতে ব্যার্থ হয়েছে।
জমদগ্নি
থাম্ব|পরশুরাম ও জমদগ্নি মহর্ষি জমদগ্নি বর্তমান মন্বন্তরের সপ্তর্ষিদের একজন। তিনি বিষ্ণুর ষষ্ঠ অবতার, মহাতেজস্বী পরশুরামের পিতা। জমদগ্নি, ব্রহ্মার মানসপুত্র প্রজাপতি ভৃগুর বংশে জন্মগ্রহণ করেন।
ঋগ্বেদের কতকগুলো সূক্তে এমনভাবে জমদগ্নির নাম করা হয়েছে, যাতে মনে হয় তিনি সেগুলোর মন্ত্রদ্রষ্টা ঋষি। ঋগ্বেদের তৃতীয় মণ্ডলের ৬২ সূক্তের ১৮তম ঋক-
গৃণানাং জমদগ্নিনা যোনাবৃতস্য সীদতম্।
পাতং সোমমৃতাবৃধা।।
প্রজাপতি ভৃগুর বংশধর জমদগ্নি। তাঁর নামের আক্ষরিক অর্থ 'দগ্ধকারী অগ্নি'। ভৃগুর পুত্র চ্যবন। চ্যবনের দুই পুত্র- আপ্রবান্(আপ্নুবান্) এবং দধীচি। আপ্রবানের পুত্র ঔর্ব। ঔর্বের পুত্র ঋচীক। ঋচীকের পুত্র জমদগ্নি। চ্যবন ও পৌলমীর পুত্র আপ্রবান্। আপ্রবান্ ও রুচির পুত্র মহর্ষি ঔর্ব। ঔর্বের পুত্র ঋচীক।
জন্ম বৃত্তান্ত
মহর্ষি ঋচীকের পত্নী, গাধি রাজার কন্যা সত্যবতীর গর্ভে মহর্ষি জমদগ্নির জন্ম হয়। মহাভারতের বনপর্বে জমদগ্নির এইরকম জন্মবৃত্তান্ত আছে যে, ঋচীকের সঙ্গে সত্যবতীর বিবাহের পর, একদিন প্রজাপতি ভৃগু তাঁদের দেখতে আসেন। দেবগণের সদা পূজনীয় মহর্ষি ভৃগুকে ঋচীক-সত্যবতী যথাযথ সম্মান প্রদর্শনপূর্বক তাঁর সেবা করলেন। অতঃপর মহর্ষি ভৃগু প্রসন্ন হয়ে সত্যবতীকে বর প্রার্থনা করতে বললেন। তখন সত্যবতী নিজের ও নিজের মাতার জন্য ভৃগুর কাছে পুত্র প্রার্থনা করলেন। মহর্ষি ভৃগু তাঁদেরকে শুচি-শুদ্ধ হয়ে আলাদা আলাদা ভাবে সত্যবতীকে একটি উড়ুম্বরবৃক্ষ ও সত্যবতীর মাতাকে একটি অশ্বত্থবৃক্ষকে আলিঙ্গন করতে বললেন। এবং সেইসাথে সত্যবতী ও তাঁর মাতাকে দুই পাত্রভর্তি চরু(পায়েস) দিয়ে বললেন, 'আমি তোমার ও তোমার মাতার জন্য বিশ্বব্রহ্মাণ্ড অনুসন্ধান করে এই দুইভাগ পায়েস এনেছি। তোমরা ভক্তিসহকারে এই পায়েস খাবে।' এই কথা বলে তিনি চলে গেলেন।
এদিকে সত্যবতী ও তাঁর মাতার মধ্যে বৃক্ষ আলিঙ্গন এবং পায়েস খাওয়া নিয়ে গোলমাল হলো। অর্থাৎ কিনা, সত্যবতী আলিঙ্গন করলেন বটবৃক্ষ এবং তাঁর মাতা উড়ুম্বর, মাতার জন্য নির্ধারিত চরু খেলেন সত্যবতী এবং সত্যবতীর টা খেলেন তাঁর মাতা।
তারপর বহুকাল অতিবাহিত হলে মহর্ষি ভৃগু ধ্যানে বসে সেই বিপর্যয়ের কথা জানতে পেরে সত্যবতীর কাছে এসে বললেন, 'কন্যা, তোমরা বিপরীতভাবে বৃক্ষ আলিঙ্গন ও চারু ভক্ষণ করেছো। তোমার মাতাই এর জন্য দায়ী। তিনি তোমায় ঠকিয়েছেন। সুতরাং তোমার পুত্র ব্রাহ্মণ হয়েও ক্ষত্রিয় হবে, আর তোমার মাতার পুত্র ক্ষত্রিয় হয়েও ব্রাহ্মণ হবে। তখন সত্যবতী তাঁর শ্বশুর ভৃগুর নিকট অনুনয় করে বললেন, 'পিতা, আমার পুত্র যেনো এমন না হয়, আমার পৌত্র যেন এমন হয়।' তখন ভৃগু সত্যবতীকে 'বেশ, এমন-ই হবে' বলে প্রস্থান করলেন।
তারপর নির্দিষ্ট সময় অতিবাহিত হওয়ার পর সত্যবতী এক পুত্রের জন্ম দিলেন। সেই পুত্রই জমদগ্নি। তপস্যা ও বেদাধ্যায়ন করে জমদগ্নি বহু ঋষি-তপস্বীদের অতিক্রম করেছিলেন।
সত্যবতীর মাতার গর্ভে জন্ম নিলেন জগদ্বিখ্যাত মহাঋষি বিশ্বামিত্র। যিনি রাজা হলেও পরবর্তীকালে তপস্যার দ্বারা ব্রহ্মর্ষি পদ প্রাপ্ত হন । বেদে বর্ণিত বিশ্বমিত্র এবং জমদগ্নির ঘনিষ্ঠ সম্বন্ধ এই কাহিনীতে সমর্থিত হয়েছে । এই কাহিনী থেকে জানা যাচ্ছে যে বিশ্বামিত্র জমদগ্নির সমবয়স্ক মাতুল ছিলেন।
মহাভারতের বনপর্বে জমদগ্নির এরকম জন্মবিবরণ আছে। আবার মহাভারতের শান্তিপর্বেও জমদগ্নির জন্মকথা আছে। কিন্তু সেখানে ভৃগুর পরিবর্তে ঋচীকের নাম আছে। অর্থাৎ সত্যবতী পুত্রের জন্য ভৃগু নয়, ঋচীকের নিকট প্রার্থনা করেছিলেন।
বিবাহ ও সন্তানাদি
মহর্ষি জমদগ্নি ইক্ষ্বাকুবংশীয় রাজা প্রসেনজিতের কন্যা রেণুকা কে দেখে মুগ্ধ হয়ে প্রসেনজিতের কাছে রেণুকার পাণিপ্রার্থনা করেন। প্রসেনজিত সানন্দে রেণুকার সাথে জমদগ্নির বিবাহ দেন। রেণুকাকে পেয়ে হর্ষিত জমদগ্নি পত্নীর সঙ্গে বহুকাল আনন্দে কাটালেন।
জমদগ্নি-রেণুকার পাঁচটি সন্তান হয়। তাঁরা হলেন- রুমণ্বান্, সুষেণ, বসু ,বিশ্বাবসু ও রাম।
জমদগ্নি-রেণুকা সংবাদ
কোনো একসময় পুত্রেরা ফলসংগ্রহের জন্য বনে গেলেন এবং ব্রতপরায়ণা রেণুকা নদীতে স্নান করতে গেলেন। স্নান করে ফিরে আসবার সময় রেণুকা মর্ত্তিকাবতদেশের রাজা চিত্ররথ কে দেখতে পেলেন। দেবী রেণুকা স্বর্ণপদ্মের মালাধারী পরমসুন্দর চিত্ররথকে জলের মধ্যে স্ত্রীদের সাথে খেলা করতে দেখে কামাসক্ত হলেন। এবং চিত্ররথের কথা ভাবতে ভাবতে আশ্রমের দিকে প্রস্থান করলেন। আশ্রমে ফিরে এলে ঋষি জমদগ্নি রেণুকার ভাবান্তরের কারণ বুঝতে পেরে রেণুকাকে ধিক ধিক শব্দে নিন্দা করতে লাগলেন। এই সময় জমদগ্নির চারপুত্র আশ্রমে ফিরে এলেন। তখন জমদগ্নি বয়ঃক্রম অনুসারে তাঁর পুত্রদের মাতৃহত্যার জন্য প্রনোদিত করতে লাগলেন। কিন্তু জমদগ্নির প্রথম চার পুত্রের কেউ-ই মাতাকে অস্ত্রাঘাত করতে চাইলেন না। সেই কারণে ক্রোধান্বিত হয়ে জমদগ্নি তাঁর চার পুত্রকে অভিশাপ দিলেন; সেই অভিশাপে তাঁরা তখনই মানুষী চেতনা হারালেন, এবং পশুপক্ষীর মতো জড়চেতা হলেন। এরপরে মহাতেজস্বী পরশুরাম সকলের পরে আশ্রমে এলেন। তখন জমদগ্নি তাঁকে বললেন, পুত্র! তোমার এই পাপিষ্ঠ মাতাকে বধ কর; দুঃখ কোরো না।' তৎক্ষণাৎ পরশুরাম মাতাকে কুঠার দিয়ে হত্যা করলেন।
রেণুকার মৃত্যুতে জমদগ্নির ক্রোধ শান্ত হলো। তিনি প্রসন্ন হয়ে পরশুরামকে বললেন,'বৎস! তুমি আমার আদেশমাত্রই এই দুষ্কর কার্য করিয়াছ; সুতরাং তোমার যত ইচ্ছা তত বর নাও।' তখন পরশুরাম-মাতার পুনরায় জীবিত হওয়া, সেই হত্যার কথা মনে না থাকা, হত্যার পাপ জমদগ্নিকে স্পর্শ না করা, ভ্রাতাদের স্বাভাবিক অবস্থা, যুদ্ধে অপ্রতিদ্বন্দ্বীতা এবং দীর্ঘ আয়ু এই সকল বর চাইলেন। মহাতপস্বী জমদগ্নি সেই সকল বরই দিলেন।
ছত্র ও পাদুকার উদ্ভব বৃত্তান্ত
হিন্দুশ্রাদ্ধে এবং অন্যান্য পুন্যকর্মে কেন ছত্র ও পাদুকা দান করা হয় এই প্রসঙ্গে পিতামহ ভীষ্ম একটি প্রাচীন ইতিবৃত্ত বলেন।
একদিন ভগবান জমদগ্নি তীর-ধনুক দিয়ে লক্ষ্যবিদ্ধ করবার অভ্যাস করছিলেন। তাঁর স্ত্রী রেণুকা লক্ষ্যভ্রষ্ট তীরগুলি সংগ্রহ করে এনে আবার জমদগ্নিকে দিচ্ছিলেন। এরকম অভ্যাসকালে তাঁর কত সময় চলে গেল সে খেয়াল ছিল না। বেলা গড়িয়ে সূর্য ধীরে ধীরে মধ্যগগনে এসে পৌঁছলেন। প্রখর রৌদ্রের  মধ্যে তীর সংগ্রহ করতে করতে রেণুকা ক্লান্ত হয়ে পড়লেন । চলনক্ষমতাও বেশি ছিলনা। অথচ পাছে স্বামী ক্রুদ্ধ হয়ে শাপ দেন,    সেই ভয়ে কিছু বলতেও পারেন না । শেষ পর্যন্ত সূর্যের তাপে তাঁর মাথা যেন জ্বলতে লাগল, খালি পায়ে চলতে চলতে পা - দুটি যেন পুড়ে যেতে লাগল । বাধ্য হয়েই রেণুকা একটি বৃক্ষের ছায়ায় দাঁড়িয়ে খানিক বিশ্রাম করলেন । ফলে তীর কুড়িয়ে আনতে খানিক দেরি হল । জমদগ্নি রেণুকাকে বিলম্বের কারণ জিজ্ঞাসা করলেন । রেণুকা ভয়ে ভয়ে স্বামীকে বলেই ফেললেন নিজের কষ্টের কথা । কথা । এতক্ষণে জমদগ্নির হুঁশ হল যে বেলা হয়েছে অনেক , রােদের তাপও অতি ভীষণ । রেণুকার অবস্থা দেখে তার কষ্টও হল আর  খুব রাগ ও হলো। আর তাঁর যত রাগ গিয়ে পড়ল মাঝ আকাশে জ্বলতে থাকা সূর্যদেবের ওপর । জমদগ্নি রেগে গিয়ে সূর্যকেই ধ্বংস করতে উদ্যোত হলেন । সূর্য ভয় পেলেন ঋষির ক্রোধ দেখে । তারপর ব্রাহ্মণের বেশে এসে দাঁড়ালেন জমদগ্নির সামনে । ক্রুদ্ধ জমদগ্নিকে ছদ্মবেশী ব্রাহ্মণ ধীরে ধীরে বােঝাতে লাগলেন সূর্যের প্রয়ােজনীয়তা কতখানি । বলতে লাগলেন সূর্যই এ জগতে প্রাণের উৎস; সূর্য বস্তু থেকে যে রস শোষণ করে, বর্ষাকালে সেই রস-ই বর্ষণ করেন ইত্যাদি। এ সকল কথার মধ্যেই জমদগ্নি কিন্তু ব্রাহ্মণবেশী সূর্যকে চিনে ফেললেন এবং বেশ ক্রুদ্ধ হয়েই তাঁকে বললেন - রেণুকার যত কষ্ট হয়েছে তার জন্য শাস্তি তােমাকে পেতেই হবে । মধ্যাহ্নে তুমি যখন মাঝ আকাশে থাকবে , তখন তােমাকে আমি অবশ্যই শাস্তি দেব । সূর্য তখন জমদগ্নির শরণাপন্ন হয়ে প্রাণ ভিক্ষা করলেন । জমদগ্নি শরণাগত সূর্যকে প্রাণ দান করে বললেন, 'বেশ , তােমাকে বধ করব না । শরণাগতকে বধ করা অন্যায়।কিন্তুএই যে প্রখর তাপে চলাফেরা করতে মানুষের এত কষ্ট হয় , তার একটা বিহিত তোমাকে করতেই হবে। এমন ব্যবস্থা করাে যাতে উত্তপ্ত পথে চলতে কষ্ট না হয় , তােমার প্রখর তাপ থেকে মানুষের শরীর যাতে রক্ষা পায়।' তখন সূর্য জমদগ্নির হাতে তুলে দিলেন মস্তক রক্ষাকারী ছত্র এবং চরণ রক্ষাকারী চর্ম পাদুকা। জমদগ্নি সন্তুষ্ট হলেন । সেই সময় থেকেই জগতে ছত্র এবং পাদুকার ব্যবহার প্রচলিত হল ।
জমদগ্নির মৃত্যু
একদিন পরশুরাম ও তাঁর অন্যান্য ভ্রাতারা ফল সংগ্রহের জন্য বনে গেলে মাহিষ্মতীরাজ কার্তবীর্যার্জুন যুুুুদ্ধ আকাঙ্খায় উন্মত্ত হয়ে চারিদিকে ঘুরতে ঘুরতে জমদগ্নির আশ্রমের নিকট এলেন। কার্তবীর্যার্জুন অতিথি হয়ে এসেছেন। কাজেই পরশুরামের মা রেণুকাদেবী রাজাকে যথাযথ সেবা করলেন,কিন্তু রাজা তাতে সন্তুষ্ট হলেন না। তিনি আশ্রমে যথেচ্ছ উৎপীড়ন করে আশ্রমের হোমধেনুর বৎসকে হরণ করে তাঁর নগরী উদ্দেশ্যে প্রস্থান করলেন। তারপর পরশুরাম ফল-সংগ্রহ করে আশ্রমে ফিরে পিতার মুখে এই দুর্দ্দশার বৃত্তান্ত শুনলেন।এবং সেই হোমধেনুর আর্তনাদ শুনে পরশুরাম অত্যন্ত ক্রুদ্ধ হলেন।
ক্রুদ্ধ পরশুরাম কার্তবীর্যার্জুনের হত্যার উদ্দেশ্যে তাঁর দিকে অগ্রসর হন। পরশুরাম ও কার্তবীর্যার্জুনের মধ্যে প্রবল যুদ্ধ হয়,অবশেষে পরশুরাম তীক্ষ্ণ ভল্ল(বল্লম) দ্বারা কার্তবীর্যার্জুনের সহস্রবাহু ছেদন করে তাকে হত্যা করেন। এবং সেই হোমধেনু নিয়ে আশ্রমে ফিরে আসেন।
কার্তবীর্যার্জুনের মৃত্যুতে তার পুত্ররা পলায়ন করলেও পিতৃহত্যার প্রতিশোধ নেবার জন্য সুযোগ খুঁজছিল।
রামায়ণ
শ্রীরামচন্দ্র রাবণ বধের পর অযোধ্যায় প্রত্যাবর্তন করলে অনেক ঋষি-মুনিদের আগমন ঘটে তাঁকে দেখবার জন্য। এদের মধ্যে জমদগ্নি একজন যিনি উত্তর দিক থেকে এসেছিলেন।
কিন্তু রামচন্দ্রের রাবণবধের অনেক আগেই জমদগ্নির মৃত্যু হয়, কাজেই এই জমদগ্নি হয়ত অন্য কোনো ভৃগুবংশীয় ঋষি।
আদিপর্ব
মহাভারতের আদিপর্ব থেকে জানা যায় পাণ্ডুপুত্র অর্জুনের জন্মােৎসবে যে সকল মহর্ষি সমবেত হন তাঁদের মধ্যে জমদগ্নি অন্যতম । এক্ষেত্রে বলতে হবে যে, জমদগ্নি স্বর্গলােকের অন্যান্য ঋষিদের সঙ্গে এসেছিলেন ।
সভাপর্ব
মহাভারতের সভাপর্বে নারদ যুধিষ্ঠিরকে ব্রহ্মার সভার যে বর্ণনা দিয়েছেন তা থেকে জানা যায় ব্রহ্মার সভায় যে সকল মহর্ষি উপস্থিত থেকে ব্রহ্মার উপাসনা করতেন তাঁদের মধ্যে জমদগ্নি অন্যতম।
দ্রোণপর্ব
দ্রোণাচার্যের মৃত্যুর ঠিক আগে স্বর্গ থেকে বহু ঋষি-মুনি এসে উপস্থিত হয়েছিলেন তাঁর সামনে । দ্রোণকে যুদ্ধ বন্ধ করে স্বর্গলােকে যাবার অনুরােধ করেছিলেন তাঁরা । এদের সঙ্গে মহর্ষি জমদগ্নিও এসেছিলেন।
অনুশাসন পর্ব
একদিন বহু মহর্ষি-রাজর্ষি গণ প্রভাসতীর্থে একত্রিত হয়ে পরামর্শ করলেন সবাই মিলে পৃথিবীর সমস্ত তীর্থস্থান পর্যটন করবেন। সমস্ত ঋষি-মুনি-রাজারা ইন্দ্রকে অগ্রবর্তী করে যাত্রা শুরু করলেন। এদের মধ্যে জমদগ্নি ও ছিলেন। ঘুরতে ঘুরতে তাঁরা ব্রহ্ম সরোবরে উপস্থিত হলেন। সেখানে স্নান করে ঋষিরা পদ্মের মৃণাল(ডাঁটা) তুলে নিচ্ছিলেন। ঋষি অগস্ত্য একটি সুন্দর পদ্মফুল তুলেছিলেন। সেই পদ্মফুলটি কেউ চুরি করে নিয়েছিল(বোধ হয় ইন্দ্র)। মহর্ষি অগস্ত্য তখন সেই ঋষিদের দোষারোপ করলেন। তখন ঋষি ও রাজর্ষিরা নিজের নির্দোষ প্রমাণ করবার জন্য প্রকৃত অপরাধীর উদ্দেশ্যে দিলেন। মহর্ষি জমদগ্নি বলেছিলেন, 'যে লোক আপনার পদ্ম হরণ করেছে, সে লোক অনাধ্যায়(যা পড়া উচিত নয়) অধ্যয়ন করুক, শ্রাদ্ধে মিত্রকে ভোজন করাক(?) এবং নিজে শূদ্রের শ্রাদ্ধে ভোজন করুক।
সেকালের দিনে এসব কাজ নিন্দনীয় ছিল।
বৌদ্ধধর্মে
মহাবগ্গের বিনয়পিটকে বলা হয়েছে, ভগবান বুদ্ধ মহর্ষি জমদগ্নিকে অত্যন্ত শ্রদ্ধা করতেন, কারণ যে সকল ঋষিগণ বেদের মন্ত্র দর্শন করেছিলেন, তাঁদের মধ্যে জমদগ্নি একজন।
মুনসেফপুর আদর্শ মাধ্যমিক বিদ্যালয়
মুনসেফপুর আদর্শ মাধ্যমিক বিদ্যালয় বাংলাদেশের যশোর সদর উপজেলার কচুয়া ইউনিয়নের মুনসেফপুর গ্রামে অবস্থিত। ১৯৭৩ সালে এটি প্রতিষ্ঠিত হয়। ১৯৭৩-১৯৭৪ শিক্ষাবর্ষে এর শিক্ষা কার্যক্রম শুরু হয়। এটি যশোর সদর উপজেলার মুনসেফপুর গ্রামের একমাত্র মাধ্যমিক বিদ্যালয়।
আ প্যাসেজ টু ইন্ডিয়া
আ প্যাসেজ টু ইন্ডিয়া (১৯২৪) ইংরেজ লেখক এডওয়ার্ড মরগ্যান ফরস্টার কর্তৃক লিখিত একটি উপন্যাস যেটি ব্রিটিশ রাজ এবং ১৯২০ সালের ভারতীয় স্বাধীনতা আন্দোলনের প্রেক্ষাপটে রচিত। উপন্যাসটি মডার্ণ লাইব্রেরি কর্তৃক বিংশ শতাব্দীর ইংরেজি সাহিত্যের ১০০ টি বিখ্যাত কর্মের একটি হিসেবে নির্বাচিত হয় এবং ১৯২৪ সালের জেমস টেইট ব্ল্যাক মেমোরিয়াল প্রাইজ জেতেন। টাইম ম্যাগাজিন উপন্যাসটিকে অন্তর্ভুক্ত করেন “১৯২৩ সাল থেকে ২০০৫ সাল পর্যন্ত ইংরেজি ভাষায় লিখিত ১০০ টি উৎকৃষ্ট উপন্যাস” এর একটি হিসেবে। উপন্যাসটি ফরস্টারের ইন্ডিয়ার অভিজ্ঞতার ভিত্তিতে রচিত। ফরস্টার তার এই উপন্যাসের শিরোনাম নিয়েছেন ওয়াল্ট হুইটম্যানের Leaves of Grass কাব্যগ্রন্থের Passage to India নামের একটি কবিতা থেকে।
উপন্যাসের গল্পটি চারটি চরিত্রের মাধ্যমে আবর্তিত হয়ঃ ডাঃ আজিজ, তার ব্রিটিশ বন্ধু সিরিল ফিল্ডিং, মিসেস মুর এবং মিস অ্যাডেলা কোয়েস্টেড। মারাবার (বিহারের বারাবার গুহার অণুরূপ) নামক একটি গুহায় ভ্রমণের সময় অ্যাডেলা নিজেকে ডাঃ আজিজের সাথে একটি গুহায় একাকী অবস্থায় পায়, এবং সে ভয়ে আতঙ্কিত হয়ে গুহা ত্যাগ করে। ধারণা করা হয় যে ডাঃ আজিজ অ্যাডেলাকে শারীরিকভাবে আক্রমণ করার চেষ্টা করেছিলো। আজিজের বিচার এবং এর ফলাফল স্বদেশীয় ইন্ডিয়ান এবং ঔপনিবেশিক ব্রিটিশ, যারা ইন্ডিয়া শাসন করে, তাদের মধ্যে সব ধরনের জাতিগত উত্তেজনা এবং কুসংস্কার এর উপস্থিতি প্রকাশ করে।
কাহিনী সংক্ষেপ
অ্যাডেলা কোয়েস্টেড, একজন তরুণ স্কুল শিক্ষিকা এবং তার বয়স্কা বন্ধু মিসেস মুর ব্রিটিশ ইন্ডিয়ার কাল্পনিক শহর চন্দ্রপুর ভ্রমণ করে, এবং বলা হয়ে থাকে যে এটি বিহারের উপশহর পাটনার বাঙ্কিপুর এর অণুরূপ। অ্যাডেলা সিদ্ধান্ত নিতে আসে যে সে মিসেস মুরের ছেলে সিটি ম্যাজিস্ট্রেট রনি হিসলপ কে বিয়ে করবে কি না।
এদিকে, ডাঃ আজিজ, তরুণ ইন্ডিয়ান মুসলিম চিকিৎসক তার দুইজন ইন্ডিয়ান বন্ধুর সাথে বসে খাচ্ছে এবং আলাপ করছে যে ইংরেজদের সাথে তাদের বন্ধুত্ব সম্ভব কিনা এই বিষয়ে। এই সময় মেজর ক্যালেন্ডারের নিকট থেকে আজিজকে তলব করা হয়। মেজর ক্যালেন্ডার আজিজের ঊর্ধ্বতন কর্মকর্তা যাকে আজিজ বিরক্ত মনে করে। আজিজ নির্দেশ অনুযায়ী খুব দ্রুত ক্যালেন্ডারের বাংলোর দিকে যায় কিন্তু টঙ্গা (এক ধরনের বাহন) পেতে দেরী করায় এবং টায়ারের ত্রুটির কারণে আজিজ পৌছতে বিলম্ব করে, ফলে মেজর ক্ষোভে আগেই চলে যান।
আজিজ আশাহত হয়ে রেল স্টেশনের দিকে হাঁটতে থাকে। যখন সে তার প্রিয় মসজিদ টি দেখে সেখানে সে প্রবেশ করে, মসজিদ টি যদিও জীর্ণ তবুও গঠনশৈলী সুন্দর। সে একজন ইংরেজ মহিলাকে দেখে এবং চিৎকার দিয়ে তাকে এই শুভ স্থানকে অপবিত্র না করার জন্য বলেন। ঐ মহিলাটি, যে কিনা মিসেস মুর, ইন্ডিয়ানদের রীতিকে শ্রদ্ধা করে মসজিদে প্রবেশের পূর্বে জুতা খুলে প্রবেশ করে এবং স্বীকার করে যে মসজিদেও ঈশ্বর আছে। আজিজ তার ব্যবহারে মুগ্ধ হয়ে তার সাথে গল্প করে এবং দুইজনে বন্ধু হয়।
মিসেস মুর সেখান থেকে ফিরে ব্রিটিশ ক্লাবে আসে এবং তার ছেলে রনি হিসলপের কাছে মসজিদে তার অভিজ্ঞতা সম্পর্কে বলে। রনি হিসলপ প্রথমে মনে করেন যে তার মা একজন ইংরেজ সম্পর্কে কথা বলছে, পরে যখন সে প্রকৃত ঘটনা জানতে পারে তখন সে রুষ্ট হয়। রনি মনে করে যে তার মায়ের উচিত ছিলো যে, সে যে একজন মুসলমান সম্পর্কে কথা বলছেন তা আগেই তাকে অবহিত করা। অ্যাডেলাও ইন্ডিয়ানদের প্রতি উৎসুক হয়।
ফিল্ডিং এর চা পার্টিতে সবাই ইন্ডিয়া সম্পর্কে কথা বলে এবং আজিজ এবং ফিল্ডিং আরও অন্তরঙ্গ বন্ধু হয়। আজিজ ঐ পার্টিতে অ্যাডেলা এবং মিসেস মুরকে প্রফুল্লতার সাথে মারাবার গুহা দেখানোর প্রতিজ্ঞা করে, যেটি হচ্ছে একটি দূরবর্তী একটি জটিল গুহা, যা সম্পর্কে লোকে অনেক কথা বলে কিন্তু মনে হয় প্রকৃতপক্ষে কেউই গুহাটি ভ্রমণ করে নি। আজিজের মারাবারে ভ্রমণের প্রতিজ্ঞা ঐ ধরনের প্রতিজ্ঞা যা মানুষ শুধু বলেই থাকে কিন্তু রক্ষা করার কোন অভিপ্রায় থাকে না। রনি হিসলপ তাদের মাঝে এসে রুক্ষভাবে তাদের পার্টি ভেঙ্গে দেন।
আজিজ ভুলভাবে বিশ্বাস করে যে এই মহিলা দুইজন বাস্তবিকই ক্ষতিকর এবং তার প্রতিজ্ঞা ঠিকভাবে অণুসরণ করা উচিত নয় এবং গুহার মধ্যে ভ্রমণের আয়োজন তার জন্য অনেক ব্যয়ের ব্যাপার। ফিল্ডিং এবং গডবোলও তাদের সাথে একত্রে যাওয়ার কথা ছিলো কিন্তু তারা সঠিক সময়ে ট্রেন ধরতে পারে না।
আজিজ এবং ইংরেজ দুই মহিলা গুহা ভ্রমণ শুরু করে। প্রথম গুহায় ঢোকার পর মিসেস মুর কোনমতে ক্ল্যাস্ট্রফোবিয়া (claustrophobia- আবদ্ধ স্থান সম্পর্কে অস্বাভাবিক ভীতি) দমন করে কারণ গুহাটি ছিলো অন্ধকার এবং আজিজের অণুচর তাকে অণুসরণ করে ভিতরে যাচ্ছিলো। লোকজনের প্রবল চাপ তার প্রায় শ্বাসরোধ করে ফেলেছিলো। কিন্তু ক্ল্যাস্ট্রফোবিয়ার চেয়ে প্রতিধ্বনি ছিলো বেশি মারাত্মক। প্রতিধ্বনিটি সবসময় “ব্যুম” শব্দের মত শোনাচ্ছিল। মিসেস মুর প্রতিধ্বনি দ্বারা বিরক্ত হয়ে গুহার আরও সামনে আগাতে অস্বীকৃতি জানায়। সুতরাং আজিজ এবং অ্যাডেলা তাদের সাথে একজন স্থানীয় নির্দেশক নিয়ে পরবর্তী গুহা গুলোতে যেতে থাকে।
যেহেতু আজিজ অ্যাডেলাকে পাহাড়ের সামনের দিকে যেতে সাহায্য করছিলো, অ্যাডেলা সরলভাবে আজিজকে জিজ্ঞেস করে যে তার একের অধিক স্ত্রী আছে কি না। অ্যাডেলার অপ্রত্যাশিত মন্তব্যে বিভ্রান্ত হয়ে আজিজ অন্য একটা গুহায় সরে আসে নিজেকে শান্ত করার জন্য। যখন সে বের হয়ে এসে সে গাইডকে একাকী গুহার বাইরে বসে থাকতে দেখে। গাইড আজিজকে বলে যে অ্যাডেলা নিজেই একটা গুহার মধ্যে একা ঢুকেছে। আজিজ তাকে খুজে কিন্তু ব্যর্থ হয়। অ্যাডেলা হারিয়ে গিয়েছে এই সিদ্ধান্ত নিয়ে সে গাইডকে প্রহার করে ফলে গাইড পালিয়ে যায়। আজিজ আবারো তাকে খুজে এবং দেখে যে অ্যাডেলার দূরবীক্ষণ যন্ত্র টি ভেঙ্গে পড়ে আছে। সে সেগুলিকে তার পকেটে তুলে নেয়।
তারপর আজিজ পাহাড়ের নিচের দিকে তাকায় এবং দেখে যে অ্যাডেলা মিসেস ডেরেকের সাথে কথা বলছে। মিসেস ডেরেক একজন ইংরেজ মহিলা যিনি ফিল্ডিং এর সাথে গাড়িতে এসেছেন। আজিজ পাহাড় থেকে দৌড়ে নামে এবং ফিল্ডিংকে আকস্মিকভাবে অভিবাদন জানায়, কিন্তু মিস ডেরেক এবং অ্যাডেলা কোন ব্যাখ্যা না দিয়েই গাড়িতে চলে যান। ফিল্ডিং, মিসেস মুর এবং আজিজ ট্রেনে চন্দ্রপুর আসেন।
তারপরই দুর্দশা পতিত হয়। ডাঃ আজিজকে গ্রেফতার করা হয় এবং অভিযোগ করা হয় যে গুহার মধ্যে সে অ্যাডেলাকে অশালীনভাবে আক্রমণ করেছে। অ্যাডেলা ব্রিটিশ কর্তৃপক্ষের কাছে ঐ ঘটনা সম্পর্কে অভিযোগ করে।
আজিজের বিচারাধীন সময়কালে ব্রিটিশ এবং ইন্ডিয়ানদের মধ্যে জাতিগত উত্তেজনা বাড়তে থাকে। অ্যাডেলা আজিজকে শুধুমাত্র এই বলে অভিযোগ করে যে “আজিজ তাকে স্পর্শ করার চেষ্টা করেছিলো। অ্যাডেলা বলে যে আজিজ তাকে অণুসরণ করেছিলো এবং তাকে আঁকড়িয়ে ধরার চেষ্টা করেছিলো। ফলে সে তার দূরবীক্ষণ যন্ত্র আজিজের দিকে ছুড়ে মেরে তাকে প্রতিহত করে। অ্যাডেলা স্মরণ করে যে আজিজ ভাঙ্গা ফালি কাচ তুলে নেয় এবং এই সময় অ্যাডেলা বের হয়ে আসতে সক্ষম হয়। আজিজের কাছে ঐ দূরবীক্ষণ যন্ত্রের ভাঙ্গা কাঁচগুলোই এখন ব্রিটিশদের একমাত্র প্রমাণ। এছাড়াও ব্রিটিশরা বিশ্বাস করে যে আজিজ প্রকৃতই অপরাধী। সব ব্রিটিশরা মনে করে যে শ্যাম বর্ণের সকল লোকেরই শ্বেত বর্ণের নারীদের প্রতি যৌন লালসা থাকে। তারা স্তব্ধ হয়ে যায় যখন ফিল্ডিং দাবি করে যে আজিজ নির্দোষ। ফিল্ডিংকে ত্যাগ করা হয় এবং নিন্দা করা হয় বিশ্বাসঘাতক হিসেবে। কিন্তু ইন্ডিয়ানরা ফিল্ডিংকে স্বাগত জানায় কারণ তারা মনে করে যে আজিজের বিরুদ্ধে যে অভিযোগ আনা হয়েছে তা সম্পূর্ণ ভুয়া এবং এটি করা হয়েছে তাদের সম্প্রদায়ের সুনামকে ধ্বংস করতে।
বিচারের চলাকালীন সপ্তাহে মিসেস মুর অপ্রত্যাশিতভাবে উদাসীন এবং খিটখিটে হয়ে যায়। মনে হয় যেন গুহার ভেতরে তার অভিজ্ঞতা মনুষ্যত্বের উপর তার যে বিশ্বাস ছিলো তা ধ্বংস করে। যদিও ফিল্ডিয়ের মত সেও বিশ্বাস করে যে আজিজ নির্দোষ কিন্তু তার জন্য কিছুই করতে পারে না। রনি যখন বুঝতে পারে যে তার মা আজিজ সম্পর্কে ইতিবাচক ধারণা পোষণ করে তখন সে নৌ জাহাজে করে তার মার ইংল্যান্ডে যাবার ব্যবস্থা করেন যাতে সে আজিজের পক্ষে সাক্ষী দিতে না পারে। মিসেস মুর যাত্রা পথেই মারা যান। মিসেস মুরের অণুপস্থিতি আজিজের বিচারের অন্যতম কারণ হয়ে দ্বারায়। আজিজের পক্ষের উকিল বলেন যে যদি মিসেস মুর উপস্থিত থাকতেন তবে শুধুমাত্র তার সাক্ষীই আজিজকে নির্দোষ প্রমাণ করতে পারত।
জ্বর এবং কাঁদার পড়ে অ্যাডেলা আজিজের অপরাধ নিয়ে দ্বিধাদ্বন্দ্ব্বে পড়ে যান। বিচারের সময় চূড়ান্তভাবে অ্যাডেলাকে জিজ্ঞেস করা হয় যে আজিজ তাকে যৌন আক্রমণ করেছিলো কিনা। সে প্রতিউত্তর দেবার পূর্বে চিন্তা করার জন্য কিছু সময় চেয়ে নেয়। ঐ সময় অ্যাডেলা গুহার একটি দৃশ্য দেখে এবং বুঝতে পারে যে মিসেস মুরের মত সেও ঐ একই ধরনের মানসিক আঘাত পেয়েছিলো। গুহার ঐ প্রতিধ্বনি তাকে এতই বিভ্রান্ত করেছিলো যে সে সাময়িক সময়ের জন্য মানসিকভাবে বিপর্যস্ত হয়ে গিয়েছিলো। সে তখন গুহা থেকে বের হয়ে পাহাড় দিয়ে নিচে নেমে আসে এবং অবশেষে মিস ডেরেকের সাথে গাড়িতে ফিরে আসেন। ঐ সময় অ্যাডেলা ভুলকরে তার মানসিক আঘাতকে আজিজ দ্বারা আক্রমণ হয়েছে বলে ব্যাখ্যা করে। সে স্বীকার করে যে সে ভুল করেছে। এই কথার পরে মামলা খারিজ করে দেয়া হয় এবং আজিজ নির্দোষ প্রমাণিত হয়।
রনি হিসলপ তাদের বিয়ের বাগদান বিচ্ছিন্ন করে দেন। অ্যাডেলা ফিল্ডিংয়ের বাসায় অবস্থান করে যতক্ষণ না পর্যন্ত নৌ-পথে তার ইংল্যান্ডে ফিরে যাবার ব্যবস্থা না হয়। গুহার ঐ প্রতিধ্বনিই যে এই ঘটনার মূল কারণ এটি ফিল্ডিংয়ের কাছে ব্যাখ্যা করে অ্যাডেলা ইন্ডিয়া ত্যাগ করে এবং কখনো আর ইন্ডিয়া ফিরে আসে নি।
যদিও আজিজ এখন দোষ মুক্ত তবুও সে তার বন্ধু ফিল্ডিংয়ের প্রতি এখনও ক্ষুব্ধ কারণ সে অ্যাডেলার সাথে বন্ধুত্ব করেছিলো। ফিল্ডিং আজিজকে বোঝায় যে অ্যাডেলার কাছ থেকে অর্থ জরিমানা নেয়া ভদ্রোচিত কাজ হবে না। এই দুইজন লোকের বন্ধুত্ব অযৌক্তিকতায় ভুগে, তার পর ফিল্ডিং ইংল্যান্ডের উদ্দেশ্যে ইন্ডিয়া ত্যাগ করে। আজিজ মনে করে যে সে ইন্ডিয়া ত্যাগ করেছে অ্যাডেলাকে বিয়ে করার জন্য অ্যাডেলার টাকার কারণে। আজিজ তার বন্ধুর প্রতি ধারণাকৃত বিশ্বাসঘাতকতার জন্য প্রতিজ্ঞা করে যে সে কখনো শ্বেতবর্ণের মানুষের সাথে বন্ধুত্ব করবে না। আজিজ হিন্দু শাসিত শহর মাউ চলে যান এবং নতুন করে জীবন শুরু করেন।
দুই বছর পরে ফিল্ডিং ইন্ডিয়া ফিরে আসেন এবং আজিজের সাথে দেখা করেন। ফিল্ডিংয়ের স্ত্রী স্টেলা, যিনি মিসেস মুরের মেয়ে। আজিজ, যে এখন রাজার প্রধান চিকিৎসক, এখনও তার পুরাতন বন্ধুর প্রতি জিদ করে আছে। কিন্তু কিছু সময় পরে সে আবার ফিল্ডিংকে আগের মত ভালবাসতে শুরু করে। তথাপি স্বাধীন এবং ঐক্যবদ্ধ ইন্ডিয়ার স্বপ্ন সে এখনও ত্যাগ করেনি। উপন্যাসের শেষ বাক্যগুলোতে আজিজ বলে যে, সে এবং ফিল্ডিং বন্ধু হতে পারে না যতক্ষণ না পর্যন্ত ইন্ডিয়া ব্রিটিশ রাজ থেকে মুক্ত হয়। এমনকি মনে হয় যেন মাটি এবং আকাশও বলছে “এখনও না”।
নর্থ বেঙ্গল ইন্টারন্যাশনাল ইউনিভার্সিটি
অবকাঠামো
নর্থ বেঙ্গল ইন্টারন্যাশনাল ইউনিভার্সিটি ১৬ নভেম্বর ২০২১ সাল হতে রাজশাহী মহানগরীর মতিহার থানাধীন চৌদ্দপাই এলাকায় স্থায়ী ক্যাম্পাসে শিক্ষা কার্যক্রম পরিচালনা করছে। এতে রয়েছে- ১টি ডিজিটাল সাউন্ড সিস্টেম কনফারেন্স রুম, ২টি কম্পিউটার ল্যাব, ১টি ফিজিক্স ল্যাব, ১টি ক্যামিস্ট্রি ল্যাব, ২টি ইইই ল্যাব, কেন্দ্রীয় গ্রন্থাগার, সিসি ক্যামেরা, ফ্রি ওয়াইফাই, ব্রডব্যান্ড ইন্টারনেট সমৃদ্ধ নেটওয়ার্কিং ল্যাব, এনবিআইইউ ক্যাফে, টিএসসি, প্রভৃতি।
ফয়সাল বিন আবদুল আজিজ
ফয়সাল বিন আবদুল আজিজ আল সৌদ (فيصل بن عبد العزيز آل سعود; Fayṣal ibn ‘Abd al-‘Azīz Āl Su‘ūd; ১৪ এপ্রিল ১৯০৬ – ২৫ মার্চ ১৯৭৫, বাদশাহ ফয়সাল হিসেবে বেশি পরিচিত) ছিলেন সৌদি আরবের বাদশাহ। তিনি ১৯৬৪ থেকে ১৯৭৫ খ্রিষ্টাব্দ পর্যন্ত এই দায়িত্বপালন করেছেন। বাদশাহ হিসেবে তিনি দেশের অর্থনীতি পুনরুদ্ধার এবং আধুনিকীকরণ ও সংস্কারে সফল হন। তার বৈদেশিক নীতির মূল দিক ছিল প্যান ইসলামিজম, কমিউনিজম বিরোধিতা, ফিলিস্তিনি দাবির সমর্থন।  তিনি দেশের আমলাতন্ত্রকে সফলভাবে সংহত করেন। সৌদিদের মধ্যে তার শাসন জনপ্রিয় হয়ে উঠেছিল। ১৯৭৫ সালে তার ভাইপো ফয়সাল বিন মুসাইদের হাতে তিনি নিহত হন।
প্রারম্ভিক জীবন
১৯০৬ সালের ১৪ এপ্রিল ফয়সাল বিন আবদুল আজিজ জন্মগ্রহণ করেন। তিনি তার বাবার তৃতীয় সন্তান। তার মা তারফা বিনতে আবদুল্লাহ বিন আবদুল লতিফ আল শাইখ। ১৯০২ সালে রিয়াদ জয়ের পর আবদুল আজিজ তাকে বিয়ে করেন। ফয়সালের মা ছিলেন আল আশ শাইখ পরিবারের সদস্য যা মুহাম্মদ ইবনে আবদুল ওয়াহাবের বংশধর।  ফয়সালের নানা আবদুল্লাহ বিন আবদুল লতিফ ছিলেন আবদুল আজিজের অন্যতম ধর্মীয় শিক্ষক ও উপদেষ্টা।
১৯১২ সালে ফয়সালের মা মারা যান। এরপর তিনি তার নানার কাছে প্রতিপালিত হন। নানার কাছে তিনি কুরআন ও ইসলামের মৌলিক বিষয়াদি শিক্ষা করেন। এই শিক্ষা তাকে আজীবন প্রভাবিত করেছে।
ফয়সালের একমাত্র বোন নুরাহর সাথে তার এক চাচাত ভাই খালিদ বিন মুহাম্মদের বিয়ে হয়।
সাহসিকতাকে প্রচুর মূল্য ও সম্মান দেয়া হয় এমন পরিবেশে ফয়সাল বেড়ে উঠেন। অন্যান্য সৎভাইদের তুলনায় এ দিক থেকে তিনি ব্যতিক্রম ছিলেন। তার মায়ের কাছ থেকে তিনি গোত্রীয় নেতৃত্ব বিকাশের উৎসাহ পেয়েছিলেন।
১৯১৯ সালে ব্রিটিশ সরকার বাদশাহ আবদুল আজিজকে লন্ডন আমন্ত্রণ জানায়। তিনি যেতে না পারায় ১৪ বছর বয়সী ফয়সালকে পাঠানো হয়। যুক্তরাজ্য ভ্রমণে যাওয়া তিনি প্রথম সৌদি রাজকীয় ব্যক্তিত্ব। তিনি সেখানে পাঁচ মাস অবস্থান করেন এবং বিভিন্ন ব্রিটিশ কর্মকর্তাদের সাথে সাক্ষাত করেন। একই সময়ে তিনি ফ্রান্স সফর করেন। রাষ্ট্রীয় সফরে ফ্রান্সে আসা সৌদি রাজকীয় ব্যক্তি হিসেবেও তিনি সর্বপ্রথম।
প্রাথমিক অভিজ্ঞতা
বাদশাহ আবদুল আজিজ ইবনে সৌদের জ্যেষ্ঠ সন্তানদের অন্যতম হওয়ায় ফয়সাল বেশ কিছু গুরুত্বপূর্ণ দায়িত্বপালন করেছেন। হাইল বিজয় ও আসিরের উপর প্রাথমিক নিয়ন্ত্রণের পর ১৯২২ সালে তাকে ছয় হাজার যোদ্ধার সাথে এসকল প্রদেশে পাঠানো হয়। বছরের শেষনাগাদ তিনি আসিরের উপর পূর্ণ নিয়ন্ত্রণ স্থাপন করেন।
১৯২৫ সালে ফয়সাল হেজাজে বিজয় অর্জন করেন। তাকে ও মুহাম্মদ বিন আবদুল আজিজকে ইখওয়ানের দায়িত্ব দেয়া হয়। ১৯২৬ সালে ফয়সাল হেজাজের শাসক নিয়োগ পান। শাসনামলে তিনি প্রায়ই স্থানীয় নেতাদের সাথে আলোচনা করতেন।
১৯৩০ সালে ফয়সাল পররাষ্ট্রমন্ত্রী হন। বাদশাহ হওয়ার পরও এই দায়িত্ব পালন করেছেন। এসময় তিনি কয়েকবার ইউরোপ সফর করেছেন। ১৯৩২ সালে তিনি পোল্যান্ড ও ১৯৩৩ সালে রাশিয়া সফর করেন।
যুবরাজ ও প্রধানমন্ত্রী
thumbnail|ফয়সাল ও [[মুহাম্মদ আমিন আল হুসাইনি]] ফয়সালের বড় ভাই সৌদ বিন আবদুল আজিজ বাদশাহ হওয়ার পর ফয়সালকে যুবরাজ হিসেবে ঘোষণা করা হয়। বাদশাহ সৌদ ব্যয়বহুল কাজে হাত দিয়েছিলেন যার মধ্যে ছিল রাজধানী রিয়াদে প্রান্তে বিলাসবহুল রাজপ্রাসাদ নির্মাণ। মিশরের দিক থেকেও সৌদ হুমকি অনুভব করছিলেন। জামাল আবদেল নাসের ১৯৫২ সালে মিশরের রাজতন্ত্র বিলুপ্ত করেছিলেন। মিশরে পালিয়ে যাওয়া তালাল বিন আবদুল আজিজ ও তালালের প্রভাবিত প্রিন্সদেরকে নাসের ব্যবহার করতে সক্ষম ছিলেন। সৌদের ব্যয়বহুল নীতির কারণে ও বৈদেশিক নীতির ব্যাপারে তার অসফলতার জন্য রাজপরিবারের সিনিয়র সদস্য ও উলামারা ফয়সালকে প্রধানমন্ত্রী করার জন্য সৌদের উপর চাপ দেন। এই নতুন অবস্থানে ফয়সাল অর্থনীতি পুনরুদ্ধারের জন্য ব্যয় কমিয়ে আনেন। অর্থনীতিতে তার এই পদক্ষেপ তার আমলের গুরুত্বপূর্ণ ছাপ হিসেবে বিবেচনা করা হয় এবং জনগণের মধ্যে তার জনপ্রিয়তা বৃদ্ধি করে।
বাদশাহ সৌদ ও যুবরাজ ফয়সালের মধ্যে ক্ষমতার দ্বন্দ্ব বৃদ্ধি পায়। ১৯৬০ সালের ১৮ ডিসেম্বর ফয়সাল প্রতিবাদ হিসেবে পদত্যাগ করেন। বাদশাহ সৌদ ফয়সালের নির্বাহী ক্ষমতা ফিরিয়ে নেন এবং প্রিন্স তালালকে মিশর থেকে ফিরিয়ে এনে অর্থমন্ত্রীর দায়িত্ব দেয়া হয়। ১৯৬২ সালে ফয়সাল রাজপরিবারের মধ্যে ব্যাপক সমর্থন লাভ করেন এবং দ্বিতীয় দফায় প্রধানমন্ত্রী হন।
এসময় যুবরাজ ফয়সাল সংস্কার ও আধুনিকীকরণকারী হিসেবে সুনাম অর্জন করতে সক্ষম হন। রক্ষণশীল মহলের অসন্তুষ্টি সত্ত্বেও তিনি নারীশিক্ষার বিস্তার ঘটান। সমস্যা সৃষ্টি না হওয়ার জন্য তিনি ধর্মীয় নেতাদের মাধ্যমে নারী শিক্ষার কারিকুলাম লিপিবদ্ধ ও তদারক করান। এই নীতি তার মৃত্যুর অনেক পর পর্যন্ত টিকে ছিল।
১৯৬৩ সালে যুবরাজ ফয়সাল দেশে প্রথমবারের মত টেলিভিশন স্টেশন স্থাপন করেন। তবে মূল প্রচার শুরু হতে আরো দুই বছর সময় লাগে। আর অন্যান্য অনেক নীতির মত দেশের ধর্মীয় ও রক্ষণশীল অংশ এর প্রতি অসন্তুষ্ট ছিল। ফয়সাল তাদের নিশ্চিত করেন যে ইসলামের নৈতিকতার মাপকাঠি কঠোরভাবে মেনে চলা হবে এবং বেশি মাত্রায় ধর্মীয় অনুষ্ঠান প্রচার করা হবে।
যুবরাজ ফয়সাল ১৯৬১ সালে মদিনা ইসলামি বিশ্ববিদ্যালয় প্রতিষ্ঠায় সহায়তা করেন। ১৯৬২ সালে তিনি মুসলিম ওয়ার্ল্ড লীগ প্রতিষ্ঠায় সহায়তা করেন। এটি একটি বৈশ্বিক দাতব্য সংস্থা। সৌদি রাজপরিবার এতে বিলিয়ন ডলারের বেশি দান করেছে বলা হয়ে থাকে।
বাদশাহ সৌদের সাথে দ্বন্দ্ব
এসময় নেপত্থে বাদশাহ সৌদের সাথে ফয়সালের দ্বন্দ্ব চলতে থাকে। বাদশাহ চিকিৎসার জন্য বিদেশ গেলে তার অনুপস্থিতিতে ফয়সাল আরো বেশি ক্ষমতা লাভ করেন। তিনি সৌদের অনেক অনুগতকে তাদের পদ থেকে সরিয়ে অন্যদের নিয়োগ দেন। নতুন নিয়োগপ্রাপ্তদের মধ্যে ছিলেন তার ভাই ও ভবিষ্যত বাদশাহ আবদুল্লাহ বিন আবদুল আজিজ যাকে এসময় ন্যাশনাল গার্ডের দায়িত্ব দেয়া হয়। বাদশাহ সৌদ ফিরে আসার পর ফয়সাল দাবি করেন যাতে তাকে দায়িত্ব দিয়ে সৌদ নিজে আনুষ্ঠানিক অবস্থান গ্রহণ করেন। এসময় ফয়সালের পক্ষে উলামাদের সমর্থন ছিল।
বাদশাহ সৌদ এই দাবি প্রত্যাখ্যান করেন। ফয়সাল ন্যাশনাল গার্ডকে সৌদের প্রাসাদ ঘিরে ফেলার আদেশ দেন। শেষপর্যন্ত রাজপরিবারের সিদ্ধান্ত ও উলামাদের মতের কারণে সৌদ ক্ষমতা তার ফয়সালকে দিয়ে দেন। ১৯৬৪ সালের ২ নভেম্বর ফয়সালকে বাদশাহ ঘোষণা করা হয়। এরপর সৌদ বিন আবদুল আজিজ গ্রীসে নির্বাসনে যান।
সৌদি আরবের বাদশাহ
ক্ষমতায় আসার পর ফয়সাল একটি ভাষণে বলেন, “আমি আপনাদের কাছে নিবেদন করছি, ভাইয়েরা, আমাকে ভাই ও সেবক হিসেবে আমার প্রতি লক্ষ্য রাখবেন। ‘মহিমা’ (ম্যাজেস্টি) শুধু আল্লাহর জন্য সংরক্ষিত এবং 'মুকুট' হল আসমান ও জমিনের মুকুট।" বাদশাহ আবদুল আজিজ ইবনে সৌদ রাজকীয় পদবির ব্যবহার শুরু করেছিলেন। ফয়সাল সেগুলোর বিস্তার ঘটান। বাদশাহ আবদুল আজিজের সরাসরি বংশধরদেরকে "হিজ রয়েল হাইনেস" ও আবদুল আজিজের ভাই বা সেরূপ সম্পর্কিত হলে তাদের "হিজ হাইনেস" বলে সম্বোধন করার নিয়ম ছিল। আল সৌদের অন্য কোনো শাখার সদস্য হলে "হিজ এক্সিলেন্সি" বলার রীতি ছিল।
১৯৬৭ সালে ফয়সাল দ্বিতীয় প্রধানমন্ত্রীর পদ সৃষ্টি করেন এবং প্রিন্স ফাহাদকে সেই পদে নিয়োগ দেন।
অর্থব্যবস্থা
ক্ষমতারোহণের পর ফয়সাল দেশের অর্থনীতি পুনরুদ্ধারকে প্রধান কর্তব্য হিসেবে গুরুত্ব দেন। শাসনের প্রথমদিকে তিনি তার রক্ষণশীল অর্থনৈতিক নীতি চালু রাখেন এবং দেশের বাজেটে ভারসাম্য রক্ষায় তার লক্ষ্য সফল হয় ও তেল উৎপাদন বৃদ্ধি পায়।
আধুনিকীকরণ
শাসনের শুরুতে সকল সৌদি রাজপুত্রকে তাদের সন্তানদের বিদেশে পাঠানোর পরিবর্তে দেশের ভেতর লেখাপড়া শেখাতে হবে মর্মে আদেশ জারি করেন। ফলে দেশের উচ্চবিত্ত পরিবারগুলো তাদের সন্তানদের দেশে এনে লেখাপড়া করাতে থাকে। ফয়সাল দেশের বর্তমান প্রশাসনিক অঞ্চলগুলোর প্রবর্তন করেন এবং আধুনিক কল্যাণ ব্যবস্থা চালু করেন। ১৯৭০ সালে তিনি বিচার মন্ত্রণালয় প্রতিষ্ঠা করেন এবং অর্থনৈতিক উন্নয়নের জন্য দেশে প্রথমবার “পাঁচ বছরব্যপী পরিকল্পনা” শুরু করেন।
১৯৬৫ সালে আনুষ্ঠানিকভাবে টেলিভিশন প্রচার শুরু হয়। ১৯৬৬ সালে ফয়সাল নামে তার এক ভাইপো নতুন স্থাপিত টেলিভিশন হেডকোয়ার্টারে হামলা চালালে নিরাপত্তা রক্ষীদের গুলিতে নিহত হয়। এই হামলাকারী ফয়সালের ভবিষ্যত হত্যাকারীর ভাই। ফয়সালের হত্যার জন্য এই ঘটনাকে মোটিভ হিসেবে ধরা হয়। দেশের রক্ষণশীল অংশ থেকে তার সংস্কারের বিষয়ে প্রশ্ন উঠলেও ফয়সাল তার আধুনিকীকরণ চালু রাখেন এবং তার নীতিকে ইসলামের সাথে সংগতিশীল রাখা নিশ্চিত করেন।
অভ্যুত্থানের বিরুদ্ধে পদক্ষেপ
thumbnail|বাদশাহ ফয়সাল ও [[মুয়াম্মার গাদ্দাফি, ১৯৭০ এর দশকের শুরুর দিকে।]] ১৯৫০ ও ১৯৬০ এর দশকে এই অঞ্চলে কয়েকটি অভ্যুত্থান হয়। মুয়াম্মার গাদ্দাফির অভ্যুত্থানের ফলে ১৯৬৯ সালে তেলসমৃদ্ধ লিবিয়া থেকে রাজতন্ত্র উচ্ছেদ হয়। তাই ফয়সাল নিরাপত্তা ব্যবস্থা জোরদার করেন। তার শাসনের প্রথমদিকে লিখিত সংবিধানের ব্যাপারে দাবি উঠলে তিনি বলেন যে "কুরআন আমাদের সংবিধান"। ১৯৬৯ সালের গ্রীষ্মে অভ্যুত্থান চেষ্টার অভিযোগে জেনারেলসহ কয়েকশ সামরিক অফিসারকে গ্রেপ্তার করা হয়। অভ্যুত্থান মূলত বিমান বাহিনীর অফিসাররা পরিকল্পনা করে এবং তাদের লক্ষ্য ছিল রাজতন্ত্র উচ্ছেদ করে নাসেরপন্থি সরকার প্রতিষ্ঠা করা। ধারণা করা হয় যে আমেরিকান গোয়েন্দাদের সহায়তায় পরিকল্পনা জানা যায় কিন্তু হুমকি কতটা গভীর ছিল তা স্পষ্ট নয়।
ধর্মীয়ক্ষেত্র
ফয়সাল তার দেশের ধর্মীয় ও সাংস্কৃতিক স্বাতন্ত্রকে স্বীকার করতেন। তিনি ওয়াহাবিদেরকেও কাছে আনেন। তার শাসন শেষ হওয়ার পর সম্প্রদায়গত বিভাজন বৃদ্ধি পায়। ক্ষমতারোহণে সাহায্য করলেও ফয়সালের ক্ষমতালাভের পর উলামাদের প্রভাব হ্রাস পেয়েছিল। আল আশ শাইখ পরিবারের সাথে মায়ের দিক থেকে সম্পর্ক এবং প্যান আরবিজমের বিপক্ষে থাকা প্যান ইসলামিক আন্দোলনে প্রতি তার সমর্থন থাকলেও তিনি উলামাদের ক্ষমতা ও প্রভাব হ্রাস করেন। চরমপন্থি ধর্মীয় ব্যক্তিত্বদের প্রভাব খর্ব করতে তিনি চেষ্টা চালান। তার আধুনিকীকরণে উলামাদের বিরোধিতাকে তিনি উপেক্ষা করে চলেন।
দেশের অন্যতম প্রভাবশালী ধর্মীয় ব্যক্তিত্ব ছিলেন আল মদিনা কলেজ অব থিওলজির রেক্টর আবদুল আজিজ ইবনে বাজ। ফয়সালের সমালোচনার কারণে তাকে তার পদ থেকে সরিয়ে দেয়া হয়। অনেকে চরমপন্থায় প্রভাবিত হয়ে পড়ে। এমন অন্যতম চরমপন্থি ছিলেন জুহাইমিন আল ওতাইবি।
দাসপ্রথার বিলুপ্তি
সৌদি আরবে দাসপ্রথা চালু ছিল। ১৯৬২ সালে জারি করা এক ফরমানে ফয়সাল দাসপ্রথা বিলুপ্ত করেন। পিটার হুবডের বর্ণনা অনুযায়ী এসময় প্রায় ১৬৮২জন দাস মুক্ত হয় এবং সরকারের খরচ হয় জনপ্রতি ২০০০ মার্কিন ডলার। বিতর্ক রয়েছে যে ১৯৪৫ সালে যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্ট ও বাদশাহ আবদুল আজিজ ইবনে সৌদের মধ্যে আলোচনার সময় যুক্তরাষ্ট্র দাসপ্রথা উচ্ছেদের বিষয় উত্থাপন করেছিল এবং জন এফ কেনেডি চূড়ান্তভাবে বিষয়টি উত্থাপন করেন।
বৈদেশিক সম্পর্ক
thumb|right|একটি আরব সম্মেলনে [[জামাল আবদেল নাসের, বাদশাহ ফয়সাল ও ইয়াসির আরাফাত, সেপ্টেম্বর ১৯৭০]] right|thumb|বাদশাহ ফয়সালের সাথে যুক্তরাষ্ট্রের রাষ্ট্রপতি [[রিচার্ড নিক্সন ও তার স্ত্রী প্যাট নিক্সন, ২৭ মে ১৯৭১।]] ফয়সাল তার বাবার মত যুক্তরাষ্ট্রের সাথে সুসম্পর্ক বজায় রাখেন এবং সামরিক বাহিনীর অস্ত্র ও প্রশিক্ষণের জন্য যুক্তরাষ্ট্রের উপর নির্ভর করেন। ফয়সাল কমিউনিস্ট বিরোধী ছিলেন। সোভিয়েত ইউনিয়ন ও কমিউনিস্ট ব্লকের অন্য কোনো দেশের সাথে কোনো প্রকার রাজনৈতিক সম্পর্ক তিনি রাখতে রাজি ছিলেন না। তিনি জায়নবাদের কঠোর সমালোচক ছিলেন এবং কমিউনিজম ও জায়নবাদকে সম্পর্কিত হিসেবে দেখতেন। যুক্তরাজ্য ও অন্যান্য পাশ্চাত্য গণতন্ত্রী দেশের সাথে তিনি ঘনিষ্ঠ সম্পর্ক বজায় রেখেছেন। ১৯৬৭ সালে যুক্তরাজ্য সফরে তিনি রাণী দ্বিতীয় এলিজাবেথকে হিরার হার উপহার দেন।
বাদশাহ ফয়সাল আরব বিশ্বের রাজতন্ত্রী ও রক্ষণশীল আন্দোলনকে সমর্থন দেন। তিনি সমাজতন্ত্র ও আরব জাতীয়তাবাদি প্রভাব বিরোধী ছিলেন ও প্যান ইসলামিজমকে এর বিকল্প হিসেবে দেখতেন। শেষের দিকে তিনি মুসলিম ওয়ার্ল্ড লীগ প্রতিষ্ঠার কথা বলেছেন এবং এর পৃষ্ঠপোষকতার জন্য কয়েকটি মুসলিম দেশে ভ্রমণ করেন। প্যান আরবিজমের সমর্থক না হলেও ফয়সাল আরব রাষ্ট্রগুলোর মধ্যে বৃহত্তর সৌহার্দের আহ্বান অব্যাহত রাখেন।
১৯৬৯ সালের সেপ্টেম্বরে ফয়সাল মরক্কোর রাবাতে একটি সম্মেলন আহ্বান করেন। এক মাস আগে আল আকসা মসজিদে হামলার ঘটনা নিয়ে আলোচনা করার জন্য এই সম্মেলন ডাকা হয়। ২৫টি মুসলিম রাষ্ট্রের নেতারা এতে অংশ নেন। এতে ১৯৬৭ সালে অধিকৃত অঞ্চলগুলো ফিরিয়ে দিয়ে ইসরায়েলের প্রতি আহ্বান জানানো হয়। এই সম্মেলনে অর্গানাইজেশন অব ইসলামিক কোঅপারেশন প্রতিষ্ঠিত হয়।
ব্যক্তিগত জীবন
ফয়সাল চারবার বিয়ে করেছিলেন। তার তিনজন স্ত্রী প্রভাবশালী সুদাইরি, আল জুলুয়ি ও আল সুনায়েন পরিবারের সদস্য।
তার প্রথম স্ত্রী সুলতানা বিনতে আহমেদ আল সুদাইরি। তিনি সুদাইরি পরিবারের সদস্য ছিলেন।
দ্বিতীয় ও সবচেয়ে বেশি পরিচিত স্ত্রী ছিলেন ইফফাত আল সুনায়েন। তিনি তুরস্কে জন্মগ্রহণ করেন ও সেখানে বড় হন। তিনি ছিলেন ১৮১৮ সালে মিশরীয় বাহিনী কর্তৃক ইস্তানবুল বা কায়রো নিয়ে যাওয়া আল সৌদ পরিবারের বংশধর। ১৯৩২ সালের দিকে তুরস্কে ফয়সালের রাষ্ট্রীয় সফরের সময় তাদের দেখা হয়। তারা জেদ্দায় ফিরে আসেন এবং সেখানে ১৯৩২ সালে তাদের বিয়ে হয়। ফয়সালের অনেক সংস্কার, বিশেষত নারীদের নিয়ে সংস্কারে তার দ্বিতীয় স্ত্রীর প্রভাব ছিল।
তৃতীয় স্ত্রী ছিলেন আল জাওহারা বিনতে সৌদ বিন আবদুল আজিজ আল সৌদ আল কাবির। তাদের মেয়ের নাম মুনিরা। জাওহারা ছিলেন ফয়সালের আত্মীয়া নুওরা বিনতে আবদুর রহমানের মেয়ে। ১৯৩৫ সালের অক্টোবর তারা বিয়ে করেন।
চতুর্থ স্ত্রী ছিলেন হায়া বিনতে তুর্কি বিন আবদুল আজিজ আল তুর্কি। ইনি জুলুয়ি গোত্রের সদস্য ছিলেন। তাদের ছেলে হলেন প্রিন্স খালিদ।
অন্যান্য সৌদি বাদশাহদের ছেলেদের চেয়ে ফয়সালের ছেলেরা ব্যতিক্রমী শিক্ষা পেয়েছিলেন। সৌদি সরকারের বিভিন্ন দায়িত্বশীল পদে তারা দায়িত্বপালন করেছেন। প্রিন্স খালিদ আসির প্রদেশের গভর্নর ছিলেন। তিন দশক তিনি এই দায়িত্বপালন করেছেন। এরপর তিনি মক্কা প্রদেশের গভর্নর হন। সৌদ বিন ফয়সাল বিন আবদুল আজিজ ১৯৭৫ সাল থেকে ২০১৫ সাল পর্যন্ত পররাষ্ট্রমন্ত্রীর দায়িত্বপালন করেছেন। প্রিন্স তুর্কি সৌদি গোয়েন্দাবিভাগের প্রধান হিসেবে দায়িত্বপালন করেছেন এবং যুক্তরাজ্য ও পরে যুক্তরাষ্ট্রে ছিলেন।
ফয়সাল ইংরেজি ও ফরাসি ভাষায় দক্ষ ছিলেন।
হত্যাকাণ্ড
১৯৭৫ সালের ২৫ মার্চ ফয়সালের উপর তার সৎ ভাইয়ের ছেলে ফয়সাল বিন মুসাইদ গুলি চালায়। হামলাকারী এর অল্পকাল আগে যুক্তরাষ্ট্র থেকে ফেরে। মজলিসে হামলার ঘটনা ঘটে। এতে শাসকের সাথে নাগরিকদের সাক্ষাত ও আবেদন জানানোর সুযোগ থাকে।
বাদশাহ ফয়সালকে দ্রুত হাসপাতালে নেয়া হয়। এসময় তিনি বেঁচে ছিলেন। হাসপাতালে তাকে চিকিৎসা দেয়া হলেও তা ব্যর্থ হয় এবং ফয়সাল অল্পসময় পর মারা যান। হামলার আগে ও পরে হামলাকারী শান্ত ছিল বলে জানা যায়। হত্যার পর তিন দিনের শোক ঘোষণা করা হয়।
ভাই খালিদ বিন মুসাইদের হত্যার বদলা নেয়ার জন্য ফয়সাল বিন মুসাইদ এই কাজ করেছেন বলে একটি মত রয়েছে। বাদশাহ ফয়সাল দেশে আধুনিক সংস্কার করছিলেন। এসবের ফলে অনেকেই তার প্রতি ক্ষুব্ধ ছিল। প্রিন্স খালিদ বিন মুসাইদ তাদের অন্যতম। টেলিভিশন ভবনে হামলা করার সময় নিরাপত্তা রক্ষীদের গুলিতে তিনি মারা যান।
প্রিন্স ফয়সাল বিন মুসাইদকে হামলার পরপর গ্রেপ্তার করা হয় এবং তাকে মস্তিস্কবিকৃত বলে ঘোষণা করা হয়। তবে বিচারে সৌদি চিকিৎসকদের একটি প্যানেল তাকে সুস্থ ঘোষণা করে। বিচারে তার মৃত্যুদন্ড হয় এবং রাজধানী রিয়াদে প্রকাশ্যে তার শিরশ্ছেদ করা হয়। ১৯৭৫ সালের ১৮ জুন এই দন্ড কার্যকর করা হয়। এসময় হাজারের বেশি জনতা উপস্থিত ছিল।
মৃত্যুর পরের দিন ২৬ মার্চ ফয়সালের লাশ রিয়াদের আল আউদ কবরস্থানে দাফন করা হয়। জানাজায় তার উত্তরসুরি ও ভাই খালিদ বিন আবদুল আজিজ কেঁদে ফেলেছিলেন।
স্মৃতিচিহ্ন ও অবদান
thumbnail|ফয়সাল মসজিদ, [[ইসলামাবাদ]] মৃত্যুর ফয়সালের পরিবার কিং ফয়সাল ফাউন্ডেশন প্রতিষ্ঠা করে।
গায়ক রবার্ট হান্টার ১৯৭৫ সালে ব্লুস ফর আল্লাহ এলবামে বাদশাহ ফয়সালের প্রশংসা করেছেন। ২০১৩ সালে আলেক্সেই ভাসিলেভ কিং ফয়সাল অব সৌদি আরাবিয়া: পারসোনালিটি, ফেইথ এন্ড টাইমস নামক জীবনী প্রকাশ করেছেন।
কালোঘাড় সারস
কালোঘাড় সারস (বৈজ্ঞানিক নাম: Grus nigricollis) Gruidae (গ্রুইডি) গোত্র বা পরিবারের অন্তর্গত Grus (গ্রুস) গণের অন্তর্ভুক্ত এক প্রজাতির দুর্লভ পাখি। পাখিটি শুধুমাত্র চীন, ভুটান, ভিয়েতনাম ও ভারতে দেখা যায়। কালোঘাড় সারস বৈজ্ঞানিক নামের অর্থও কালোঘাড় সারস (লাতিন: grus = সারস, niger = কালো, -colis = ঘাড়ের)। সারা পৃথিবীতে খুব কম জায়গা জুড়ে এরা বিস্তৃত, প্রায় ৬৪ হাজার ১০০ বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা আশঙ্কাজনক হারে কমে যাচ্ছে। সেকারণে আই. ইউ. সি. এন. এই প্রজাতিটিকে সংকটাপন্ন বলে ঘোষণা করেছে।
কালোঘাড় সারস ভারত ও ভুটানে পরিযায়ী হিসেবে আসে। বৌদ্ধ ধর্মীয় সংস্কৃতিতে পাখিটি একটি গুরুত্বপূর্ণ স্থান দখল করে আছে। ভুটানে এ পাখিটির নামে প্রতিবছর একটি উৎসবের আয়োজন করা হয়। জম্মু ও কাশ্মীর প্রদেশে পাখিটি প্রাদেশিক পাখি হিসেবে পরিচিত।
বিবরণ
thumb|left|প্রতিবছর প্রায় একশ'র মত পাখি ভারতে বংশবিস্তারের উদ্দেশ্যে আসে। ছবিটি ২০১৩ সালের আগস্ট মাসে [[লাদাখ থেকে তোলা]] কালোঘাড় সারসের দৈর্ঘ্য ১৩৯ সেমি, ডানার বিস্তার ২৩৫ সেমি ও ওজন ৫.৫ কিলোগ্রাম। এর দেহ সাদাটে-ধূসর। মাথা, গলা ও ঘাড় কালো। মাথার চাঁদি মন্দা লাল ও প্রায় পালকহীন। পা, পায়ের পাতা ও নখর কালো। চোখের পেছনে কালো একটি পট্টি থাকে। এর প্রাথমিক ও মাধ্যমিক পালকগুলো কালো। লেজ কালো এবং এ লেজ দেখে দূর থেকে প্রায় একই রকম দেখতে পাতি সারস থেকে এদের আলাদা করা যায়। পাতি সারসের লেজ ধূসর। স্ত্রী ও পুরুষ সারস দেখতে একই রকম।
এস্তের এক্সপোসিতো
প্রারম্ভিক জীবন
এস্তের এক্সপোসিতো ২০০০ সালের ২৬শে জানুয়ারি তারিখে স্পেনের মাদ্রিদে জন্মগ্রহণ করেছেন। তিনি খুব অল্প বয়সেই অভিনয় জগতের প্রতি আগ্রহী হয়ে ওঠেন। মাত্র ১৬ বছর বয়সে পড়াশোনা শেষ করে তিনি অভিনয়ের শিক্ষা গ্রহণ করেন। তিনি ২০১৩ এবং ২০১৫ সালে মাদ্রিদ মঞ্চ পুরস্কার সেরা অভিনেত্রীর পুরস্কার জয়লাভ করেছেন। তিনি ২০১৬ সালে প্রামাণ্য নাট্য ধারাবাহিক সেন্ত্রো মেদিকোর একটি পর্বে রোসা মার্তিনের চরিত্রে অভিনয় করার মাধ্যমে টেলিভিশন জগতে পদার্পণ করেছেন। উক্ত বছরের শেষের দিকে, তিনি আন্তেনা ৩-এ প্রচারিত ভিস আ ভিসের দ্বিতীয় মৌসুমে ফার্নান্দোর মেয়ের চরিত্রে অভিনয় করেছিলেন। ২০১৮ সালে মুক্তিপ্রাপ্ত তৃতীয় মৌসুমেও তিনি একই চরিত্রে অভিনয় করেছিলেন।
টেলিভিশন জগতে এক্সপোসিতোর প্রথম পুনরাবৃত্তিমূলক চরিত্রটি হচ্ছে ২০১৭ সালে প্রচারিত টিভিই-এর ধারাবাহিক এস্তোয় ভিভোর প্রথম মৌসুমের রুত চরিত্রটি। অতঃপর তিনি ২০১৮ সালে মুক্তিপ্রাপ্ত নেটফ্লিক্সের কিশোর নাট্য ধারাবাহিক এলিটে কার্লা রোসোন কালেরুয়েগা চরিত্রে অভিনয়ের মাধ্যমে আন্তর্জাতিক খ্যাতি অর্জন করেছেন, যেখানে তিনি ২০২০ সাল পর্যন্ত অভিনয় করেছিলেন। এই ধারাবাহিকের সাফল্যের পর, তিনি ২০১৮ সালে কুয়ান্দো লোস আনহেলেস দুয়েরমেন সিলভিয়া এবং তু ইহোয় আন্দ্রেয়া নামক কেন্দ্রীয় চরিত্রে অভিনয় করেছেন, উক্ত ধারাবাহিকই নেটফ্লিক্সে প্রচারিত হয়েছিল।
২০১৯ সালে, এক্সপোসিতো টিভিই-এর ধারাবাহিক লা কাসা. মোন্তেপেরদিদোয় অভিনয় করেছিলেন, যেখানে তিনি লুসিয়া কাস্তান গ্রাউ নামক নিখোঁজ হওয়া এক মেয়ের চরিত্রে অভিনয় করেছিলেন। অরপর তিনি ২০২০ সালে নেটফ্লিক্সের ধারাবাহিক সামওয়ান হ্যাজ টু ডাইয়ে অভিনয় করেছিলেন, যেখানে তিনি কায়েতানা আলদামার চরিত্রে অভিনয় করেছিলেন। একই বছরের শেষের দিকে, তিনি আত্রেসপ্লেয়ার প্রিমিয়ামে প্রচারিত টেলিভিশন ধারাবাহিক ভেনেনোতে টক শো এস্তা নোচে ক্রুসামোস এল মিসিসিপির সাংবাদিক মাচুস ওসিনাগা চরিত্রে অভিনয় করেছিলেন। ২০২০ সালের ডিসেম্বর মাসে, তিনি দানি দে লা ওর্ডেন পরিচালিত মামা ও পাপা চলচ্চিত্রে ক্লাউদিয়া চরিত্রে অভিনয় করেছিলেন, উক্ত ধারাবাহিকে তিনি পাকো লেওন এবং মিরেন ইবাগুরেনের সাথে অভিনয় করেছিলেন। ২০২১ সালে, তিনি পুনরায় এলিটে অভিনয় করেছিলেন, তবে এবার তিনি তিনটি ছোট গল্পের পর্বে কার্লা চরিত্রে অভিনয় করেছিলেন।
মার্কা
300px|thumb|right|[[কোকা-কোলা লোগোর একটি উদাহরণ যা ব্যাপকভাবে স্বীকৃত একটি নিবন্ধীকৃত ব্যবসায়িক মার্কা (ট্রেডমার্ক) এবং বৈশ্বিক মার্কা।]]
মার্কা (brand) হচ্ছে একটি নাম, একটি পরিচিতিজ্ঞাপক শব্দগুচ্ছ (term), একটি স্মারকচিহ্ন (sign), একটি প্রতীক (symbol) এবং নকশা (design) (পরিকল্পনা) কিংবা এই সবগুলির একটি সুসমন্বিত রূপ যা কোনো বিক্রেতা বা বিক্রেতাগোষ্ঠীর পণ্য ও সেবার নিজস্ব পরিচিতি গড়ে তোলে এবং প্রতিযোগীদের চেয়ে নিজেদেরকে আলাদাভাবে উপস্থাপন করে। মূলত একটি মার্কা হচ্ছে কোনো বিক্রেতার ধারাবাহিতভাবে স্বকীয় বৈশিষ্ট্যমণ্ডিত পণ্য ও সেবা ক্রেতার কাছে পৌঁছে দেওয়ার প্রতিশ্রুতি। তবে একটি সেরা মার্কা হতে হলে অবশ্যই পণ্য বা সেবার গুণমানের নিশ্চয়তা থাকতে হবে। ব্যবসায়, বাজারজাতকরণ এবং বিপণন সংক্রান্ত কার্যাবলীতে মার্কাের বহুল ব্যবহার লক্ষনীয়।
হিসাববিজ্ঞান অনুসারে মার্কাকে 'অলীক সম্পত্তি' হিসেবে সংজ্ঞায়িত করা হয় যেটি অনেকক্ষেত্রে একটি কোম্পানির উদ্বৃত্তপত্রের খুব মূল্যবান সম্পত্তি হিসেবে স্বীকৃত। মার্কা মূল্যায়ন (Brand valuation) অত্যন্ত তাৎপর্য্যপূর্ণ ব্যবস্থাপকীয় কৌশল যার মাধ্যমে কোন মার্কার আর্থিক মূল্য নিরূপণ করা হয়। এটি শেয়ারগ্রাহকদের মূল্য বৃদ্ধির জন্য বিপণনসংক্রান্ত বিনিয়োগ সঠিকভাবে পরিচালনায় সাহায্য করে।
ইতিহাস
প্রাচীনতম মার্কার উদাহরণটি খুঁজে পাওয়া যায় ভারতে বৈদিক যুগে (খৃষ্টপূর্ব ১১০০ সন- খৃষ্টপূর্ব ৫০০ সন), যেটি ছিলো 'চয়নপ্রাস' নামক একটি ভেষজ বাটা। ১৩শ শতাব্দীতে ইতালীয়রা কাগজের ওপর জলছাপ আঁকার মাধ্যমে মার্কা ব্যবহার শুরু করে। প্যাকেটজাত পণ্য এবং শিল্পায়নের প্রভাবে বিপণন খাতে মার্কার ব্যবহার শুরু হয় উনিশ শতকে। এসময় বিভিন্ন গৃহস্থালি পণ্যের উৎপাদন ব্যবস্থাকে বড় বড় কেন্দ্রে স্থানান্তর করে ফেলা হয়।
'Bass & Company' নামক একটি ব্রিটিশ কোম্পানি দাবি করে তাদের লাল এবং ত্রিভুজাকৃতির মার্কাটিই বিশ্বের প্রথম নিবন্ধীকৃত ব্যবসায়িক মার্কা বা ট্রেডমার্ক। 'Tate & Lyel'ও নিজেদের মার্কাকে বিশ্বের প্রথম ট্রেডমার্ক হিসেবে দাবি করেছে যেটি গিনেস বুক অফ ওয়ার্ল্ড রেকর্ড কর্তৃক স্বীকৃত।
ধারণাসমূহ
মার্কাকরণ কৌশলকে সফল হতে হলে এবং মার্কার মূল্য সৃষ্টি করতে হলে ভোক্তাদেরকে অবশ্যই বোঝাতে হবে যে বিভিন্ন ধরনের মার্কার পণ্য ও সেবার মধ্যে যথেষ্ট পরিমাণ পার্থক্য বিদ্যমান। মার্কাসমূহের মধ্যকার পার্থক্যটি অনেকসময় পণ্যের বিবিধ বৈশিষ্ট্য এবং উপকারিতার ওপর নির্ভর করে। জিলেট, থ্রি-এম, মার্ক, এবং অন্যান্য অনেক মার্কা প্রতিনিয়ত উদ্ভাবনী শক্তিকে কাজে লাগিয়ে নিজ নিজ পণ্য খাতে শ্রেষ্ঠত্ব অর্জন করেছে। আবার অনেক প্রতিষ্ঠান পণ্য ছাড়া অন্যান্য বিষয়ের ওপর গুরুত্বারোপ করে প্রতিযোগিতায় শ্রেষ্ঠ হয়েছে। এই বিষয়গুলোর মধ্যে রয়েছে ভোক্তার উৎসাহটি কোথায় তা বুঝতে পারা এবং পণ্যের ভেতরে সেই উৎসাহের সাথে সম্পর্কযুক্ত একটি অবয়ব বা ইমেজ সৃষ্টি করা।
মার্কার উপাদান
একটি মার্কা সাধারণত অনেকগুলো উপাদান নিয়ে গঠিত হয়। এর মধ্যে রয়েছেঃ
মার্কা সচেতনতা
মার্কা সচেতনতা (Brand Awareness) হলো একজন ক্রেতা বা ভোক্তার পক্ষে মার্কাটিকে মনে করতে পারার বা চিনতে পারার ক্ষমতা এবং সেই মার্কাের নাম, লোগো, সুর প্রভৃতি দেখা বা শোনা মাত্রই মস্তিষ্কে কোন একটি বিশেষ অনুভূতির সঞ্চার ঘটা। এটি ক্রেতাকে বুঝতে সাহায্য করে যে মার্কাটি ঠিক কোন ধরনের পণ্যের ক্যাটাগরিতে পড়ে। এর মাধ্যমে ভোক্তা এও বুঝতে পারে যে, মার্কাটি তার কোন প্রয়োজনীয়তাটি মেটাবে এবং কি ধরনের সেবা প্রদান করবে।
মার্কা নাম
"মার্কা নাম" (Brand name) প্রায়শই "মার্কা" শব্দের বিকল্পে ব্যবহৃত হয়ে থাকে, যদিও "মার্কা নাম" হল কোন একটি মার্কার লিখিত বা কথ্য রূপ। মার্কা নাম একটি ট্রেডমার্ক হিসেবেও কাজ করে, যেহেতু এটি কোন পণ্য বা সেবাকে নির্দিষ্ট একজন উৎপাদনকারীর বা মালিকের স্বত্বাধীন হিসেবে পরিচিত করায়।
মার্কা পরিচয়
কোন একটি মার্কাের পরিচয় (Brand identity) হচ্ছে সেই মার্কার বাহ্যিক প্রকাশসমূহ যার মধ্যে রয়েছে- নাম, লোগো, ডিজাইন, ট্রেডমার্ক, চাকচিক্য।
মার্কা প্যারিটি
একজন ক্রেতা যখন উপলব্ধি করে যে কিছু মার্কা আসলে সমপর্যায়ের বা একই প্রকারের তখন তাকে বলা হয় মার্কা প্যারিটি। মার্কা প্যারিটি যখন বিদ্যমান হয়, ক্রেতারা তখন পণ্যের গুনগত মানকে প্রাধান্য দেয় না। কারণ তারা মনে করে এই পণ্যগুলো সমমানসম্পন্ন বা একই ধরনের সেবা প্রদান করবে।